[{"text_idx": "#000002", "text": "Luis de la Torre Ferna\u0301ndez"}, {"text_idx": "#000007", "text": "XII. mendea bere erditsuan zela ageri zaigu Altza historia idatzian, eta ageri behar zuen. Garai hartako gizakiek teknikan eginak zituzten aurrerapenek eta demografian hartu zuten hazkundeek aldakuntza nabarmenak eragin zituzten Altzan bertan biztanleriaren antolamenduan, bai eremu sozialean, bai lurraldearenean. Inguruarekin hasi zuten harreman berriak aurreneko herrixkak azaltzea ekarri zuen. Ez dakigu zehazki zeri dagokion agirietan azaltzen den \u00abAlc\u0327a\u00bb izenak, biztanleria multzo bat adierazten duen edo multzo honek baliabideak ustiatzen zituen eremua adierazten duen. Argi dago ordea eremu hori, lurralde hori Irun\u0303eko Erregearen manupekoa zela, urte batzuk geroago Donostia herritu zuen harena berarena. Nolanahi dela, lurraldearen gehiena basoa zen gurean: nekazaritzarako eta abelazkunderako guneak, beraz, baina itsasoa bertan edukirik, arrantza zuten beste alor ekonomiko bat."}, {"text_idx": "#000008", "text": "\u2022 Nafarroako erregea zen gure Jaun Nagusia.\n\u2022 Gure herria aipatu zuen historiak estreinakoz: Altza paperetan idatzia!\n\u2022 Basoa zen ingurua, basoa zen gure aberastasuna.\n\u2022 Mendian ganadua zaindu eta itsasoan arraina harrapatu, egiten genuen guk."}]